LIITE I

Asetuksen (EU) 2018/848 24 artiklan 1 kohdan a alakohdassa tarkoitetut luonnonmukaisessa tuotannossa käytettäväksi sallitut kasvinsuojeluaineiden tehoaineet

Luonnonmukaisessa tuotannossa käytettävät kasvinsuojeluaineet voivat sisältää tässä liitteessä lueteltuja tehoaineita tämän liitteen mukaisesti edellyttäen, että kyseiset kasvinsuojeluaineet ovat sallittuja asetuksen (EY) N:o 1107/2009 nojalla. Kyseisiä kasvinsuojeluaineita on käytettävä täytäntöönpanoasetuksen (EU) N:o 540/2011 liitteessä vahvistettujen edellytysten mukaisesti ja niiden jäsenvaltioiden, joissa kasvinsuojeluaineita käytetään, myöntämissä luvissa täsmennettyjen edellytysten mukaisesti. Luonnonmukaista tuotantoa koskevat tiukemmat käytön edellytykset täsmennetään kunkin jäljempänä esitetyn taulukon viimeisessä sarakkeessa.

Kasvinsuojeluaineiden ainesosina olevia suoja-aineita, tehosteaineita ja apuaineita sekä kasvinsuojeluaineiden kanssa sekoitettavia liitännäisaineita saa asetuksen (EU) 2018/848 9 artiklan 3 kohdan mukaisesti käyttää luonnonmukaisessa tuotannossa edellyttäen, että ne on hyväksytty asetuksen (EY) N:o 1107/2009 nojalla. Tässä liitteessä lueteltuja aineita saa käyttää ainoastaan asetuksen (EU) 2018/848 3 artiklan 24 kohdassa määriteltyjen tuhoojien torjuntaan.

Asetuksen (EU) 2018/848 liitteessä II olevan I osan 1.10.2 kohdan mukaisesti näitä aineita saa käyttää vain, jos kasveja ei voida riittävästi suojata tuhoojilta kyseisen I osan 1.10.1 kohdassa säädetyillä toimenpiteillä, erityisesti käyttämällä biologisia torjunta-aineita, kuten hyötyhyönteisiä, punkkeja ja sukkulamatoja Euroopan parlamentin ja neuvoston asetuksen (EU) N:o 1143/2014 (1) säännösten mukaisesti.

Tässä liitteessä tehoaineet jaetaan seuraaviin alaluokkiin:

1. Perusaineet

Täytäntöönpanoasetuksen (EU) N:o 540/2011 liitteessä olevassa C osassa lueteltuja perusaineita, jotka perustuvat elintarvikkeisiin ja ovat kasvi- tai eläinperäisiä Euroopan parlamentin ja neuvoston asetuksen (EY) N:o 178/2002 (2) 2 artiklassa määritellyllä tavalla, voidaan käyttää kasvinsuojeluun luonnonmukaisessa tuotannossa. Tällaiset perusaineet on merkitty tähdellä jäljempänä olevassa taulukossa. Niitä on käytettävä asiaa koskevissa tarkastelukertomuksissa (3) esitettyjen käyttötarkoitusten, edellytysten ja rajoitusten mukaisesti ja ottaen huomioon jäljempänä olevan taulukon viimeisessä sarakkeessa mahdollisesti esitetyt lisärajoitukset.

Muita täytäntöönpanoasetuksen (EU) N:o 540/2011 liitteessä olevassa C osassa lueteltuja perusaineita, jotka eivät perustu kasvi- tai eläinperäisiin elintarvikkeisiin, saa käyttää kasvinsuojelussa luonnonmukaisessa tuotannossa ainoastaan, jos ne on lueteltu jäljempänä olevassa taulukossa. Tällaisia perusaineita on käytettävä asiaa koskevissa tarkastelukertomuksissa3 esitettyjen käyttötarkoitusten, edellytysten ja rajoitusten mukaisesti ja ottaen huomioon jäljempänä olevan taulukon oikeanpuoleisessa sarakkeessa mahdollisesti esitetyt lisärajoitukset.

Perusaineita ei saa käyttää rikkakasvien torjunta-aineena.

Liitteen numero ja osa (4) CAS-numero Nimi Erityisedellytykset ja -rajoitukset 1C Equisetum arvense L.* 2C 9012-76-4 Kitosaanihydrokloridi* peräisin Aspergillus-organismista tai luonnonmukaisesta vesiviljelystä tai Euroopan parlamentin ja neuvoston asetuksen (EU) N:o 1380/2013 (5) 2 artiklassa määritellystä kestävästä kalastuksesta 3C 57-50-1 Sakkaroosi* 4C 1305-62-0 Kalsiumhydroksidi 5C 90132-02-8 Etikka* 6C 8002-43-5 Lesitiinit* 7C – Salix spp. Cortex* 8C 57-48-7 Fruktoosi* 9C 144-55-8 Natriumvetykarbonaatti 10C 92129-90-3 Hera* 11C 7783-28-0 Diammoniumfosfaatti ainoastaan pyydyksissä 12C 8001-21-6 Auringonkukkaöljy* 14C 84012-40-8 90131-83-2 Urtica spp. (Urtica dioica -uute) (Urtica urens -uute)* 15C 7722-84-1 Vetyperoksidi 16C 7647-14-5 Natriumkloridi 17C 8029-31-0 Olut* 18C – Sinapinsiemenjauhe* 20C 8002-72-0 Sipuliöljy* 21C 52-89-1 L-kysteiini (E 920) 22C 8049-98-7 Lehmänmaito* 23C – Allium cepa* L. -sipuliuute Muut elintarvikkeisiin perustuvat ja kasvi- tai eläinperäiset perusaineet*

2. Vähäriskiset tehoaineet

Täytäntöönpanoasetuksen (EU) N:o 540/2011 liitteessä olevassa D osassa lueteltuja vähäriskisiä tehoaineita, pois lukien mikro-organismit, voidaan käyttää kasvinsuojeluun luonnonmukaisessa tuotannossa, jos ne on lueteltu jäljempänä olevassa taulukossa tai muualla tässä liitteessä. Tällaisia vähäriskisiä tehoaineita on käytettävä asetuksen (EY) N:o 1107/2009 nojalla esitettyjen käyttötarkoitusten, edellytysten ja rajoitusten mukaisesti ja ottaen huomioon jäljempänä olevan taulukon viimeisessä sarakkeessa mahdollisesti esitetyt lisärajoitukset.

Liitteen numero ja osa (6) CAS-numero Nimi Erityisedellytykset ja -rajoitukset 2D COS-OGA 3D Serevisani ja muut mikro-organismien solujen osiin perustuvat tuotteet Ei GMO-peräiset tuotteet 5D 10045-86-6 Rautafosfaatti (rauta(III)ortofosfaatti) 12D 9008-22-4 Laminariini Merilevän on oltava peräisin luonnonmukaisesta vesiviljelystä, tai se on kerättävä kestävällä tavalla asetuksen (EU) 2018/848 liitteessä II olevan III osan 2.4 kohdan mukaisesti

3. Mikro-organismit

Kaikkia täytäntöönpanoasetuksen (EU) N:o 540/2011 liitteessä olevassa A, B ja D osassa lueteltuja mikro-organismeja saa käyttää luonnonmukaisessa tuotannossa edellyttäen, että ne eivät ole peräisin muuntogeenisistä organismeista ja että niitä käytetään ainoastaan sellaisten käyttötarkoitusten, edellytysten ja rajoitusten mukaisesti, jotka vahvistetaan asianomaisissa tarkastelukertomuksissa3. Mikro-organismit, mukaan lukien virukset, ovat biologisia torjunta-aineita, joita pidetään tehoaineina asetuksessa (EY) N:o 1107/2009.

4. Tehoaineet, jotka eivät sisälly edellä mainittuihin luokkiin

Asetuksen (EY) N:o 1107/2009 nojalla hyväksyttyjä ja jäljempänä olevassa taulukossa lueteltuja tehoaineita saa käyttää kasvinsuojeluaineina luonnonmukaisessa tuotannossa ainoastaan, jos niitä käytetään asetuksen (EY) N:o 1107/2009 mukaisten käyttötarkoitusten, edellytysten ja rajoitusten mukaisesti ja ottaen huomioon jäljempänä olevan taulukon oikeanpuoleisessa sarakkeessa mahdollisesti esitetyt lisärajoitukset.

Liitteen numero ja osa (7) CAS-numero Nimi Erityisedellytykset ja -rajoitukset 139A 131929-60-7 131929-63-0 Spinosadi 225A 124-38-9 Hiilidioksidi 227A 74-85-1 Etyleeni ainoastaan banaaneihin ja perunoihin; voidaan kuitenkin käyttää myös sitrushedelmiin osana strategiaa, jolla ehkäistään hedelmäkärpästen aiheuttamia tuhoja 230A muun muassa 67701-09-1 Rasvahapot kaikkiin käyttötarkoituksiin, paitsi rikkakasvien torjunta-aineena 231A 8008-99-9 Valkosipuliuute (Allium sativum) 234A CAS-numero: ei ole CIPAC-numero: 901 Hydrolysoituneet proteiinit gelatiinia lukuun ottamatta 244A 298-14-6 Kaliumvetykarbonaatti 249A 98999-15-6 Hajukarkotteet, eläin- tai kasviperäiset / lampaanrasva 255A ja muut Feromonit ja muut semiokemikaalit ainoastaan pyydyksissä ja haihduttimissa 220A 1332-58-7 Alumiinisilikaatti (kaoliini) 236A 61790-53-2 Piimaa 247A 14808-60-7 7637-86-9 Kvartsihiekka 343A 11141-17-6 84696-25-3 Atsadiraktiini (Margosa-uute) Neempuun (Azadirachta indica) siemenistä uutettu 240A 8000-29-1 Sitronellaöljy kaikkiin käyttötarkoituksiin, paitsi rikkakasvien torjunta-aineena 241A 84961-50-2 Neilikkaöljy kaikkiin käyttötarkoituksiin, paitsi rikkakasvien torjunta-aineena 242A 8002-13-9 Rapsiöljy kaikkiin käyttötarkoituksiin, paitsi rikkakasvien torjunta-aineena 243A 8008-79-5 Viherminttuöljy kaikkiin käyttötarkoituksiin, paitsi rikkakasvien torjunta-aineena 56A 8028-48-6 5989-27-5 Appelsiiniöljy kaikkiin käyttötarkoituksiin, paitsi rikkakasvien torjunta-aineena 228A 68647-73-4 Teepuuöljy kaikkiin käyttötarkoituksiin, paitsi rikkakasvien torjunta-aineena 246A 8003-34-7 Kasveista uutetut pyretriinit 292A 7704-34-9 Rikki 294A 295A 64742-46-7 72623-86-0 97862-82-3 8042-47-5 Parafiiniöljyt 345A 1344-81-6 Rikkikalkki (kalsiumpolysulfidi) 44B 9050-36-6 Maltodekstriini 45B 97-53-0 Eugenoli 46B 106-24-1 Geranioli 47B 89-83-8 Tymoli 10E 20427-59-2 Kuparihydroksidi täytäntöönpanoasetuksen (EU) N:o 540/2011 mukaisesti lupa voidaan myöntää ainoastaan sellaiseen käyttöön, jonka tuloksena kuparia levitetään hehtaaria kohden seitsemän vuoden aikana yhteensä enintään 28 kg 10E 1332-65-6 1332-40-7 Kuparioksikloridi 10E 1317-39-1 Kuparioksidi 10E 8011-63-0 Bordeaux-seos 10E 12527-76-3 Kolmiemäksinen kuparisulfaatti 40A 52918-63-5 Deltametriini ainoastaan pyydyksissä, joissa on erityisiä houkuttimia Bactrocera oleae -lajin ja Ceratitis capitata -lajin tuhoojia vastaan 5E 91465-08-6 Lambda-syhalotriini ainoastaan pyydyksissä, joissa on erityisiä houkuttimia Bactrocera oleae -lajin ja Ceratitis capitata -lajin tuhoojia vastaan

(1) Euroopan parlamentin ja neuvoston asetus (EU) N:o 1143/2014, annettu 22 päivänä lokakuuta 2014, haitallisten vieraslajien tuonnin ja leviämisen ennalta ehkäisemisestä ja hallinnasta (EUVL L 317, 4.11.2014, s. 35).

(2) Euroopan parlamentin ja neuvoston asetus (EY) N:o 178/2002, annettu 28 päivänä tammikuuta 2002, elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä (EYVL L 31, 1.2.2002, s. 1).

(3) Saatavilla torjunta-ainetietokannassa: https://ec.europa.eu/food/plant/pesticides/eu-pesticides-database/active-substances/?event=search.as

(4) Luettelointi täytäntöönpanoasetuksen (EU) N:o 540/2011 mukaisesti, numerot ja luokka: A osa tehoaineet, jotka katsotaan hyväksytyiksi asetuksen (EY) N:o 1107/2009 nojalla, B osa asetuksen (EY) N:o 1107/2009 nojalla hyväksytyt tehoaineet, C osa perusaineet, D osa vähäriskiset tehoaineet ja E osa korvattavat tehoaineet.

(5) Euroopan parlamentin ja neuvoston asetus (EU) N:o 1380/2013, annettu 11 päivänä joulukuuta 2013, yhteisestä kalastuspolitiikasta, neuvoston asetusten (EY) N:o 1954/2003 ja (EY) N:o 1224/2009 muuttamisesta sekä neuvoston asetusten (EY) N:o 2371/2002 ja (EY) N:o 639/2004 ja neuvoston päätöksen 2004/585/EY kumoamisesta (EUVL L 354, 28.12.2013, s. 22).

(6) Luettelointi täytäntöönpanoasetuksen (EU) N:o 540/2011 mukaisesti, numerot ja luokka: A osa tehoaineet, jotka katsotaan hyväksytyiksi asetuksen (EY) N:o 1107/2009 nojalla, B osa asetuksen (EY) N:o 1107/2009 nojalla hyväksytyt tehoaineet, C osa perusaineet, D osa vähäriskiset tehoaineet ja E osa korvattavat tehoaineet.

(7) Luettelointi täytäntöönpanoasetuksen (EU) N:o 540/2011 mukaisesti, numerot ja luokka: A osa tehoaineet, jotka katsotaan hyväksytyiksi asetuksen (EY) N:o 1107/2009 nojalla, B osa asetuksen (EY) N:o 1107/2009 nojalla hyväksytyt tehoaineet, C osa perusaineet, D osa vähäriskiset tehoaineet ja E osa korvattavat tehoaineet.